《揽秀》
宋代·蔡确

秉兴登兹亭，朱槛临曲洲。俯仰一寓目，高风振衣裘。

新阳力尚微，冰雪浩未收。出没林间翮，飞鸣各有求。

缅彼北山岑，翛翛云气游。闻有两高士，茹芝卧岩幽。

长离在青冥，燕雀安得谋。伊子世味薄，坐感岁且流。

愿言从之子，相与物外游。

作者简介：蔡确（1037—1093），字持正，泉州郡城人，宋臣。举仁宗嘉祐四年（1059年）进士，调州司理参军。韩绛宣抚陕西时，见其有文才，荐于其弟开封府尹韩维属下为管干右厢公事。